C 434/22
SL
Uradni list Evropske unije
15.11.2022
torek 5. aprila 2022
10. poudarja, da lahko zaradi podnebnih sprememb in večje količine padavine pride do poplav in izgube hranil; obžaluje, da sedanji akcijski program teh tveganj morda ne obravnava ustrezno; poziva države članice, naj te napovedi in tveganja upoštevajo pri pregledu svojih akcijskih programov in pri tem uporabijo previdnostno načelo; 11. poudarja, da je treba podpirati uvajanje inovacij za spodbujanje učinkovitosti in dobrih praks v kmetijstvu, in priznava, da je treba zmanjšati neučinkovitosti, zaradi katerih je uporaba vode, gnojil, pesticidov in antibiotikov prekomerna; 12. opozarja na pomen prehoda na okoljsko trajnostno kmetijstvo, da bi odpravili onesnaževanje s hranili in podprli izvajanje dobrih okoljskih praks, tudi s pravilno uporabo vseh ustreznih orodij, ki so na voljo v okviru skupne kmetijske politike, strukturnih skladov in drugih programov EU, kot je LIFE; poudarja, kako pomembna je uporaba inovativnih praks, kot je pridobivanje dušika iz gnoja, da bi ublažili to onesnaževanje in zmanjšali uhajanje hranil v okolje; poziva Komisijo, naj v okviru programa Obzorje Evropa financira raziskovalne programe, da bi poiskali pametne in inovativne rešitve za težavo onesnaževanja s hranili v EU; 13.
meni, da je uredba ustrezen zakonodajni instrument, s katerim bi se zagotovilo varstva voda pred onesnaževanjem z nitrati iz kmetijskih virov in bi se enotno izvrševali cilji glede kakovosti vode po vsej EU v skladu s cilji evropskega zelenega dogovora; 14. naroči svoji predsednici, naj to resolucijo posreduje Evropski komisiji, Svetu ter vladam in parlamentom držav članic.